《哭敬叔 其四》
明代·黎景义

古来皆有死，若子弗惭生。小学观鸮集，高科听鹿鸣。

无双信不忝，第一愧尤英。更爱天彝卓，真醇自性情。

作者简介：黎景义（一六〇三—一六六二？），一名内美，字克和。顺德人。明思宗崇祯间诸生。黎遂球、陈邦彦、梁朝钟、陈子壮、张家玉等皆为其友。明清鼎革，奉母隐居桃山不出。著有《二丸居集》八卷。清陈伯陶编《胜朝粤东遗民录》有传。